२०४४ को दशरथ रङ्गशाला दुर्घटना
दशरथ रंगशाला दुर्घटना २०४४ साल फागुन २९ गते दशरथ रंगशालामा जनकपुर चुरोट कारखाना र बंगलादेशको मुक्तिजोद्धाबीच त्रिभुवन च्यालेन्ज सिल्डको फाइनल फुटबल खेल चलिरहेको क्रममा भएको थियो।  भंयकर हवाहुन्डरी, मुसलधारे पानी अनि असिनापानी पछि भागाभाग गर्ने क्रममा  उक्त दुर्घटनामा ९३ मानिसको ज्यान गयो ।  दशरथ रंगशाला दुर्घटना २०० ६ सम्मको नवौ  सबैभन्दा ठूलो स्टेडियम दुर्घटना हो (मानव क्षतिको हिसाबले, ९३ दर्शकको मृत्यु), र नेपालको सबैभन्दा खराब रंगशाला दुर्घटना हो।

प्रकोप 
रंगशालाको ढोकाहरू बन्द गरिएको कारणले भीड भाग्न खोज्दा लडेर एकअर्कामाथि खप्टिन पुगे। यसैमा च्यापिएर धेरैको मृत्यु भयो ।

पछि 
रंगशाला दुर्घटना पछि शिक्षा तथा संस्कृतिमन्त्री केशर बहादुर बिष्ट र अखिल नेपाल फुटबल सङ्घका अध्यक्ष कमल थापाले राजीनामा गरे । 

दक्षिण एसियाली खेलकुद १९९९ को लागि दशरथ रंगशाला पछि पुन: चिनियाँ सरकारको सहयोगमा मर्मत गरियो ।

सन्दर्भ 

नेपालमा फुटबल
अखिल नेपाल फुटबल सङ्घ
काठमाडौँको इतिहास